কয়েক যুগ ধরে চলা সড়কের নৈরাজ্য ক্রমান্বয়ে ভয়ংকর রূপ ধারণ করেছে। এখন চালকদের কাছে যাত্রী-পথচারীরা পক্ষীতুল্য। তারা খালি রাস্তায় পথচারীদের চাপা দিচ্ছে, দেয়ালে পিষে মারছে, ফুটপাত ধরে হাঁটা মানুষের আচমকা প্রাণ কেড়ে নিচ্ছে, রাস্তার পাশের দোকানপাটে গাড়ি তুলে দিচ্ছে, গাড়ির ভেতর থেকে রাস্তায় ফেলে দিচ্ছে, পানিতে ফেলে দিচ্ছে, নারী লাঞ্ছনার উন্মত্ততায় মেতে উঠছে, আর যাত্রী হয়রানি তো তাদের কাছে ওয়ান-টু’র ব্যাপার।